CELEX: 32021D0455
Language: sk
Date: 2021-03-15 00:00:00
Title: Vykonávacie rozhodnutie Komisie (EÚ) 2021/455 z 15. marca 2021, ktorým sa mení vykonávacie rozhodnutie (EÚ) 2019/1326, pokiaľ ide o harmonizované normy pre elektromagnetickú kompatibilitu prístrojov riadiacich obvodov a spínacích prvkov a multimediálnych zariadení

16.3.2021   
               
               
                  SK
               
               
                  Úradný vestník Európskej únie
               
               
                  L 89/17
               
            
         VYKONÁVACIE ROZHODNUTIE KOMISIE (EÚ) 2021/455
         z 15. marca 2021,
         ktorým sa mení vykonávacie rozhodnutie (EÚ) 2019/1326, pokiaľ ide o harmonizované normy pre elektromagnetickú kompatibilitu prístrojov riadiacich obvodov a spínacích prvkov a multimediálnych zariadení
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 13 smernice Európskeho parlamentu a Rady 2014/30/EÚ (2) sa elektrické zariadenia, ktoré sú v zhode s harmonizovanými normami alebo ich časťami, na ktoré boli uverejnené odkazy v Úradnom vestníku Európskej únie, považujú za výrobky, ktoré sú v zhode so základnými požiadavkami, na ktoré sa uvedené normy alebo ich časti vzťahujú a ktoré sú stanovené v prílohe I k uvedenej smernici.
                  
               
                     (2)
                  
                  
                     Vykonávacím rozhodnutím C(2016) 7641 (3) Komisia požiadala Európsky výbor pre normalizáciu (CEN), Európsky výbor pre normalizáciu v elektrotechnike (CENELEC) a Európsky inštitút pre telekomunikačné normy (ETSI) o vypracovanie a revíziu harmonizovaných noriem pre elektromagnetickú kompatibilitu na podporu smernice 2014/30/EÚ.
                  
               
                     (3)
                  
                  
                     Na základe žiadosti stanovenej vo vykonávacom rozhodnutí C(2016) 7641 výbory CEN a CENELEC zrevidovali harmonizovanú normu EN 60947-5-2:2007 o prístrojoch riadiacich obvodov a spínacích prvkov, na ktorú je uverejnený odkaz v sérii C Úradného vestníka Európskej únie (4). Výsledkom bolo prijatie harmonizovanej normy EN IEC 60947-5-2:2020.
                  
               
                     (4)
                  
                  
                     Komisia spolu s výbormi CEN a CENELEC posúdila, či je uvedená harmonizovaná norma v súlade so žiadosťou stanovenou vo vykonávacom rozhodnutí C(2016) 7641.
                  
               
                     (5)
                  
                  
                     Harmonizovaná norma EN IEC 60947-5-2:2020 spĺňa základné požiadavky, na ktoré sa má vzťahovať a ktoré sú stanovené v smernici 2014/30/EÚ. Je preto vhodné uverejniť odkaz na uvedenú harmonizovanú normu v Úradnom vestníku Európskej únie.
                  
               
                     (6)
                  
                  
                     V prílohe I k vykonávaciemu rozhodnutiu Komisie (EÚ) 2019/1326 (5) sa uvádzajú odkazy na harmonizované normy, ktoré sú základom pre predpoklad zhody so smernicou 2014/30/EÚ. S cieľom zabezpečiť, aby odkazy na harmonizované normy vypracované na podporu smernice 2014/30/EÚ boli uvedené v jednom akte, by sa odkaz na normu EN IEC 60947-5-2:2020 mal zahrnúť do uvedenej prílohy.
                  
               
                     (7)
                  
                  
                     Preto treba zo série C Úradného vestníka Európskej únie vypustiť odkaz na harmonizovanú normu EN 60947-5-2:2007 spolu s odkazom na normu EN 60947-5-2:2007/A1:2012, ktorou sa daná norma mení.
                  
               
                     (8)
                  
                  
                     V prílohe II k vykonávaciemu rozhodnutiu (EÚ) 2019/1326 sa uvádzajú odkazy na harmonizované normy vypracované na podporu smernice 2014/30/EÚ, ktoré sa vypúšťajú zo série C Úradného vestníka Európskej únie. Preto je v uvedenej prílohe vhodné uviesť odkaz na harmonizovanú normu EN 60947-5-2:2007 spolu s odkazom na normu EN 60947-5-2:2007/A1:2012, ktorou sa daná norma mení.
                  
               
                     (9)
                  
                  
                     Na základe žiadosti stanovenej vo vykonávacom rozhodnutí C(2016) 7641 výbory CEN a CENELEC zmenili harmonizovanú normu EN 55035:2017, odkaz na ktorú je uvedený v prílohe I k vykonávaciemu rozhodnutiu (EÚ) 2019/1326. Výsledkom bolo prijatie pozmeňujúcej normy EN 55035:2017/A11:2020. Harmonizovaná norma EN 55035:2017/A11:2020 má nahradiť nasledujúce harmonizované normy spolu so všetkými normami, ktoré ich menia alebo opravujú: EN 55020:2007, odkaz na ktorú nie je uverejnený v Úradnom vestníku Európskej únie, EN 55024:2010, odkaz na ktorú je uverejnený v sérii C Úradného vestníka Európskej únie (6), a EN 55103-2:2009, odkaz na ktorú je uvedený v prílohe II k vykonávaciemu rozhodnutiu (EÚ) 2019/1326 s dátumom vypustenia 18. novembra 2021, v ktorej sú uvedené odkazy na harmonizované normy vypracované na podporu smernice 2014/30/EÚ, ktoré sa vypúšťajú z Úradného vestníka Európskej únie.
                  
               
                     (10)
                  
                  
                     Harmonizovaná norma EN 55035:2017 zmenená normou EN 55035:2017/A11:2020 je v súlade so žiadosťou stanovenou vo vykonávacom rozhodnutí C(2016) 7641 a spĺňa základné požiadavky, na ktoré sa má vzťahovať a ktoré sú stanovené v smernici 2014/30/EÚ. Preto je vhodné nahradiť položku týkajúcu sa harmonizovanej normy EN 55035:2017 v prílohe I k vykonávaciemu rozhodnutiu (EÚ) 2019/1326 tak, aby bol odkaz na normu EN 55035:2017 zahrnutý spolu s odkazom na normu EN 55035:2017/A11:2020, a zahrnúť odkaz na harmonizovanú normu EN 55024:2010 do prílohy II k uvedenému rozhodnutiu.
                  
               
                     (11)
                  
                  
                     S cieľom poskytnúť výrobcom dostatočný čas na prípravu na uplatňovanie harmonizovanej normy EN IEC 60947-5-2:2020 a na vypustenie odkazu na normu EN 55024:2010 je potrebné odložiť vypustenie odkazov na nasledujúce harmonizované normy spolu s odkazom na príslušnú normu, ktorou sa daná norma mení: EN 60947-5-2:2007 zmenenú normou EN 60947-5-2:2007/A1:2012 a EN 55024:2010.
                  
               
                     (12)
                  
                  
                     Harmonizovanou normou EN 55035:2017 sa zaviedli významné zmeny špecifikácií stanovených v harmonizovanej norme EN 55103-2:2009. Výbor CENELEC preto v harmonizovanej norme EN 55035:2017 stanovil pre vnútroštátne normalizačné orgány dlhú lehotu na nahradenie vnútroštátnych noriem, ktorými sa transponuje harmonizovaná norma EN 55103-2:2009. Keďže návrh viacerých výrobkov, na ktoré sa vzťahuje harmonizovaná norma 55103-2:2009, ako sú audioprístroje, videoprístroje, audiovizuálne prístroje a riadiace prístroje scénického osvetlenia, je potrebné výrazne zmeniť do 18. novembra 2021 vzhľadom na to, že harmonizovaná norma EN 55103-2:2009 nebude po uvedenom dátume ďalej poskytovať predpoklad zhody, niektorí výrobcovia nemusia byť schopní dodržať uvedenú lehotu. Je preto vhodné výnimočne odložiť dátum vypustenia harmonizovanej normy EN 55103-2:2009. Položka týkajúca sa harmonizovanej normy EN 55103-2:2009 v prílohe II k vykonávaciemu rozhodnutiu (EÚ) 2019/1326 by sa preto mala zodpovedajúcim spôsobom zmeniť.
                  
               
                     (13)
                  
                  
                     Vykonávacie rozhodnutie (EÚ) 2019/1326 by sa preto malo zodpovedajúcim spôsobom zmeniť.
                  
               
                     (14)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha I k vykonávaciemu rozhodnutiu (EÚ) 2019/1326 sa mení v súlade s prílohou I k tomuto rozhodnutiu.
         
         
            Článok 2
            Príloha II k vykonávaciemu rozhodnutiu (EÚ) 2019/1326 sa mení v súlade s prílohou II k tomuto rozhodnutiu.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 15. marca 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu (Ú. v. EÚ L 96, 29.3.2014, s. 79).
         
            (3)  Vykonávacie rozhodnutie Komisie C(2016) 7641 z 30. novembra 2016 o žiadosti o normalizáciu adresovanej Európskemu výboru pre normalizáciu, Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o harmonizované normy na podporu smernice Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu.
         
            (4)  Ú. v. EÚ C 246, 13.7.2018, s. 1.
         
            (5)  Vykonávacie rozhodnutie Komisie (EÚ) 2019/1326 z 5. augusta 2019 o harmonizovaných normách pre elektromagnetickú kompatibilitu vypracovaných na podporu smernice Európskeho parlamentu a Rady 2014/30/EÚ (Ú. v. EÚ L 206, 6.8.2019, s. 27).
         
            (6)  Ú. v. EÚ C 246, 13.7.2018, s. 1.
      
      
         
            PRÍLOHA I
            Príloha I k vykonávaciemu rozhodnutiu (EÚ) 2019/1326 sa mení takto:
            
                        1.
                     
                     
                        Položka 2 sa nahrádza takto:
                        
                                    č.
                                 
                                 
                                    Odkaz na normu
                                 
                              
                                    „2.
                                 
                                 
                                    EN 55035:2017
                                    Elektromagnetická kompatibilita multimediálnych zariadení. Požiadavky na odolnosť
                                    EN 55035:2017/A11:2020“.
                                 
                              
                  
                        2.
                     
                     
                        Dopĺňa sa táto položka:
                        
                                    č.
                                 
                                 
                                    Odkaz na normu
                                 
                              
                                    „15.
                                 
                                 
                                    EN IEC 60947-5-2:2020
                                    Nízkonapäťové spínacie a riadiace zariadenia. Časť 5-2: Prístroje riadiacich obvodov a spínacie prvky. Bezdotykové spínače“.
                                 
                              
                  
      
      
         
            PRÍLOHA II
            Príloha II k vykonávaciemu rozhodnutiu (EÚ) 2019/1326 sa mení takto:
            
                        1.
                     
                     
                        Položka 4 sa nahrádza takto:
                        
                                    č.
                                 
                                 
                                    Odkaz na normu
                                 
                                 
                                    Dátum vypustenia
                                 
                              
                                    „4.
                                 
                                 
                                    EN 55103-2:2009
                                    Elektromagnetická kompatibilita. Norma na skupinu výrobkov. Audioprístroje, videoprístroje, audiovizuálne prístroje a riadiace prístroje scénického osvetlenia na profesionálne použitie. Časť 2: Odolnosť
                                 
                                 
                                    28. júla 2022“.
                                 
                              
                  
                        2.
                     
                     
                        Dopĺňajú sa tieto položky:
                        
                                    č.
                                 
                                 
                                    Odkaz na normu
                                 
                                 
                                    Dátum vypustenia
                                 
                              
                                    „12.
                                 
                                 
                                    EN 55024:2010
                                    Zariadenia informačnej techniky. Charakteristiky odolnosti. Medze a metódy merania
                                 
                                 
                                    16. septembra 2022
                                 
                              
                                    13.
                                 
                                 
                                    EN 60947-5-2:2007
                                    Nízkonapäťové spínacie a riadiace zariadenia. Časť 5-2: Prístroje riadiacich obvodov a spínacie prvky. Bezdotykové spínače
                                    EN 60947-5-2:2007/A1:2012
                                 
                                 
                                    16. septembra 2022“.